**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | | | | | | |
|  | | | | | | | | | | | | | |
| **ПОДАЦИ О КАНДИДАТУ** | | | | | | | | | | | | | |
| Презиме, име једног родитеља и име | | | | Стојадиновић, Ненад, Милош | | | | | | | | | |
| Датум и место рођења | | | | 2. јануар 1994. године, Ћуприја | | | | | | | | | |
| **Основне студије** | | | | | | | | | | | | | |
| Универзитет | | | | Универзитет у Нишу | | | | | | | | | |
| Факултет | | | | Филозофски факултет | | | | | | | | | |
| Студијски програм | | | | Психологија | | | | | | | | | |
| Звање | | | | дипломирани психолог | | | | | | | | | |
| Година уписа | | | | 2012. | | | | | | | | | |
| Година завршетка | | | | 2017. | | | | | | | | | |
| Просечна оцена | | | | 8.98 | | | | | | | | | |
| **Мастер студије, магистарске студије** | | | | | | | | | | | | | |
| Универзитет | | | | Универзитет у Нишу | | | | | | | | | |
| Факултет | | | | Филозофски факултет | | | | | | | | | |
| Студијски програм | | | | Психологија | | | | | | | | | |
| Звање | | | | мастер психолог | | | | | | | | | |
| Година уписа | | | | 2017. | | | | | | | | | |
| Година завршетка | | | | 2019. | | | | | | | | | |
| Просечна оцена | | | | 10.00 | | | | | | | | | |
| Научна област | | | | Психологија | | | | | | | | | |
| Наслов завршног рада | | | | Испитивање хипотезе о образовној социјализацији и селекцији помоћу Колбовог модела стилова учења | | | | | | | | | |
| **Докторске студије** | | | | | | | | | | | | | |
| Универзитет | | | | Универзитет у Нишу | | | | | | | | | |
| Факултет | | | | Филозофски факултет | | | | | | | | | |
| Студијски програм | | | | Психологија | | | | | | | | | |
| Година уписа | | | | 2019. | | | | | | | | | |
| Остварен број ЕСПБ бодова | | | | 120 | | | | | | | | | |
| Просечна оцена | | | | 9.91 | | | | | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | | | | | | |
| **Р. бр.** | | **Аутор-и, наслов, часопис, година, број волумена, странице** | | | | | | | | | | **Категорија** | |
| 1 | | **Stojadinović, M. N.**, Ristanović, D. P., & Komnenović, M. S. (2021). Еffects of project-based learning on academic achievement: A meta-analysis. *Zbornik Instituta za pedagoška istraživanja*, *53*(2), 261-279. | | | | | | | | | | М23 | |
| Не постоји велики број метааналитичких студија које настоје да синтетизују налазе примарних студија како би се процеио општи ефекат пројектне наставе на академско постигнуће, док на националном и регионалном истраживачком поднебљу таквих подухвата готово и нема. Ово истраживање имало је за циљ синтезу емпиријских налаза о ефектима пројектне наставе на академско постигнуће. Осамнаест релевантних студија (*N* = 2518) испунило је критеријуме подобности за ову метаанализу. Статистичка анализа под претпоставком модела варијабилних ефеката упућује на слаб до умерен ефекат пројектне наставе на академско постигнуће ученика/студената (Hedges’ *g* = .387 [95% CI: .027 | .747], *Z* = 2.109, *p* = .035). | | | | | | | | | |
| Рад припада научној области докторске дисертације | | | | | **ДА** | НЕ | | ДЕЛИМИЧНО | |
| 2 | | **Стојадиновић, М.** (2020). Повезаност истрајности и академског постигнућа: метаанализа. *Узданица*, *17*(2), 219- 232. | | | | | | | | | | М51 | |
| Последњих година конструкт истрајности привлачи пажњу како истраживача, тако и практичара из области развојно и образовно-психолошких делатности. Истрајност се показала као важан некогнитивни предиктор академског постигнућа, као и постигнућа у разним другим областима. Међутим, емпиријски налази неретко бивају неконзистентни када је веза истрајности и академског постигнућа у питању. Ово истраживање за циљ је имало синтезу емпиријских налаза о повезаности истрајности и академског постигнућа. Двадесет три релевантне студије (*N* = 16820) испуниле су критеријуме укључивања у метаанализу. Статистичка анализа под претпоставком модела варијабилних ефеката упућује на то да постоји умерена повезаност истрајности и академског постигнућа (*r* = .226 [CI: .138; .311], *Z* = 4.958, *p* < .001). | | | | | | | | | |
| Рад припада научној области докторске дисертације | | | | | **ДА** | НЕ | | ДЕЛИМИЧНО | |
| 3 | | **Стојадиновић, М.** и Ђигић, Г. (2019). Стилови учења студената психологије и њихових наставника. *Узданица*, *16*(2), 207-224. | | | | | | | | | | М51 | |
| У раду су испитивана два аспекта Колбове хипотезе о образовној социјализацији и селекцији: (1) аспект образовне социјализације – да ли студенти постепено постају сличнији својим наставницима у стиловима учења; (2) аспект образовне селекције – да ли студенти који су сличнији својим наставницима у стиловима учења имају више успеха у студирању. Истраживање је спроведено на узорку од 217 студената основних и мастер академских студија психологије и 23 наставника психологије са Департмана за психологију Филозофског факултета у Нишу. Стилови учења мерени су Упитником о стиловима учења, док је успех у студирању операционализован просечном оценом студената. Математичке дистанце послужиле су за операционализацију сличности између студената и њихових наставника у стиловима учења. Резултати не иду у прилог аспекту образовне социјализације испитиване хипотезе с обзиром на то да нису нађене статистички значајне разлике у поменутим дистанцама између студената различитих година студија (*F*(4,205) = 1,13, *p* = .34 за квадриране еуклидске дистанце). Исто важи и за аспект образовне селекције, јер нису нађене статистички значајне корелације између испитиваних дистанци и просечне оцене студената. | | | | | | | | | |
| Рад припада научној области докторске дисертације | | | | | **ДА** | НЕ | | ДЕЛИМИЧНО | |
| 4 | | **Stojadinović, M.** (2020, September 25-26). *Attachment and implicit theories of intelligence amongst university teachers: a brief report*. [Conference presentation abstract]. 16th Days of Applied Psychology, Niš, Serbia. <https://www.psihologijanis.rs/dpp/arhiva/DPP2020.pdf> | | | | | | | | | | М34 | |
| Ова прелиминарна студија бави се односом афективне везаности (АВ) и имплицитних теорија интелигенције (ИТИ) у популацији универзитетских наставника (*N* = 138). АВ је мерена помоћу инструмента SM–ECR–R, док су ИТИ мерене помоћу осам бинарних ставки које се јако често користе за самопроцену у истраживањима менталног става (енг. mindset). На једној ставки (која се сматра круцијалном), између испитаника који на интелигенцију гледају као на непроменљив ентитет и оних испитаника који интелигенцију виде као црту склону побољшању, нађене су разлике када су у питању анксиозност (*t*(136) = 2.485, *p* = .014), сигурни образац АВ (*t*(136) = 2.073, *p* = .040) и преокупирани образац АВ (*t*(136) = 2.242, *p* = .027). | | | | | | | | | |
| Рад припада научној области докторске дисертације | | | | | **ДА** | НЕ | | ДЕЛИМИЧНО | |
| 5 | | **Stojadinović, M.** (2019, September 27-28). *Examination of educational socialization and selection hypothesis using Kolb's learning styles model*. [Conference presentation abstract]. 15th Days of Applied Psychology, Niš, Serbia. <https://www.psihologijanis.rs/dpp/arhiva/DPP2019.pdf> | | | | | | | | | | М34 | |
| У овом конференцијском апстракту представљен је део резултата истраживања у коме су испитивана два аспекта Колбове хипотезе о образовној социјализацији (да ли студенти временом постају сличнији својим наставницима по питању стилова учења) и селекцији (да ли студенти који су сличнији својим наставницима по питању стилова учења имају бољи академски успех). Истраживање је спроведено на узорку од 217 студената основних и мастер студија и 23 наставника са Департмана за психологију Филозофског факултета Универзитета у Нишу. Стилови учења мерени су помоћу упитника LSQ, док је академски успех операционализован преко просечне оцене. Резултати нису пружили јасне налазе у прилог хипотези о образовној социјализацији и селекији. | | | | | | | | | |
| Рад припада научној области докторске дисертације | | | | | **ДА** | НЕ | | ДЕЛИМИЧНО | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | | | | | | **ДА** | **НЕ** |
| Кандидат Милош Стојадиновић остварио је 120 ЕСПБ испуњавајући обавезе предвиђене студијским програмом Докторских академских студија психологије на Филозофском факултету у Нишу, са просечном оценом 9,91. Уз пријаву теме приложени су објављени радови (један рад категорије М23, два рада категорије М51 и два рада категорије М34) који припадају научној области којој припада и предложена дисертација. Такође, научна област предложене дисертације подударна је са научном облашћу докторских академских студија психологије (психолошке науке). | | | | | | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | | | | | | |
| Име и презиме, звање | | | Кристина Ранђеловић, ванредни професор | | | | | | | | | | |
| Ужа научна област за коју је изабран у звање | | | Психологија | | | | | | | | | | |
| Датум избора | | | 9.3.2022. НСВ број 8/18-01-002/22-004 | | | | | | | | | | |
| Установа у којој је запослен | | | Филозофски факултет, Универзитет у Нишу | | | | | | | | | | |
| Е-пошта | | | kristina.randjelovic@filfak.ni.ac.rs | | | | | | | | | | |
| **Најзначајнији радови ментора из научне области којој припада тема докторске дисертације** | | | | | | | | | | | | | |
| **Р. бр.** | | **Аутор-и, наслов, часопис, година, број волумена, странице** | | | | | | | | | | **Категорија** | |
| 1 | | **Ranđelović, K.,** & Ćirović, N. (2022). Social Anxiety and Rumination in the Context of the Revised Reinforcement Sensitivity Theory and the Mediation Model of Social Anxiety. *Psihologija*, *55*(1)1-24. https://doi.org/10.2298/PSI200702034R | | | | | | | | | | М23 | |
| 2 | | **Ranđelović, K.,** Smederevac, S., Čolović, P., & Corr, P. (2018). Fear and anxiety in social setting: An experimental study. *Journal of Individual Differences, 39*(2), 61–75 https://doi.org/10.1027/1614-0001/a000251 ISSN 1614-0001  https://ezproxy.nb.rs:2222/fulltext/2018-15238-001.pdf (Kobson) | | | | | | | | | | М23 | |
| 3 | | Hedrih, V., Ristić, M., & **Ranđelović, K.** (2017). Vocational interests of recreational athletes. *Facta Universitatis: Series Physical Education and Sports, 15*(1), 37–48. doi:10.22190/FUPES1701037H | | | | | | | | | | М24 | |
| 4 | | **Ranđelović, K.** & Stojiljković, S. (2015). Work climate, basic psychological needs and burnout syndrome of primary school teachers and university professors. *Teme, 3*, 823-844. UDK 371.13/.15 Print ISSN: 0353-7919; Online ISSN:1820-7804. | | | | | | | | | | М24 | |
| 5 | | **Ranđelović, K**., Stojiljković, S. i Milojević, M. (2013). Personalni faktori sindroma izgaranja kod nastavnika u okviru teorije samoodređenja. *Zbornik Instituta za pedagoška istraživanja, 45*(2), 260-281. UDK BROJEVI: 159.944.4:371.12.011.3-051; 159.923.2 ID BROJ: 203649292 DOI: 10.2298/ZIPI1302260R | | | | | | | | | | М24 | |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | | | | | **ДА** | **НЕ** |
| Предложени ментор има радове у траженим категоријама и избор у звање наставника за ужу научну област којој припада предложена дисертација, чиме испуњава потребне услове. | | | | | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | | | | | |
| Предлог наслова теме докторске дисертације | | | | Провера валидности дводимензионалног модела одлучности Даквортове у Србији | | | | | | | | | |
| Научно поље | | | | Друштвено-хуманистичке науке | | | | | | | | | |
| Научна област | | | | Психолошке науке | | | | | | | | | |
| Ужа научна област | | | | Психологија | | | | | | | | | |
| Научна дисциплина | | | | Психологија индивидуалних разлика, Психологија образовања | | | | | | | | | |
| 1. | Предмет научног истраживања *(до 800 речи)* | | | | | | | | | | | | |
| Даквортова и сарадници (Duckworth et al., 2007) одређују *одлучност* (енг. *grit*) као истрајност и страственост у вези са ангажовањем на остварењу дугорочних циљева. Према њима, одлучност подразумева марљив рад у вези са изазовима који су пред нама, сталност и одржавање труда и интересовања током година и упркос неуспесима, нелагодама и застојима у напредовању. Док разочарање и досада другима најчешће јесу знак да је време за промену правца стремљења, одлучни појединци остају доследни својим циљевима и плановима упркос немилим околностима (Datu, Valdez, & King, 2016; Duckworth et al., 2007). Ови истраживачи (Duckworth et al., 2007) на инспирацију за истраживање одлучности наилазе током серије интервјуа са успешним професионалцима из области инвестиционог банкарства, сликарства, новинарства, науке, медицине и права, у којима је као јако важан чинилац успешности врло често навођена одлучност или појмови јако блиски одлучности, и то раме уз раме по важности са интелектуалним способностима.  Нешто више од једног века раније, Френсис Голтон (Galton, 1892) бавио се сличним питањем. Он је прикупљао биографске податке о истакнутим судијама, државницима, научницима, песницима, музичарима, сликарима, рвачима и експертима из других области. Његов закључак био је да интелигенција сама по себи не може пружити свеобухватно објашњење успеха појединаца у било којој датој области; добитна комбинација, када је врхунски успех појединаца у питању, јесте њихова интелигенција у комбинацији са еланом, преданошћу и капацитетом за марљив рад. До сличних закључака долази и Кокс (Cox, 1926) неколико деценија касније приликом анализе биографија 301 истакнутог ствараоца и вође – истрајност и мотивисаност, поузданост у соспствене способности и снага карактера је оно што у највећој мери одваја успешне од мање успешних појединаца, закључује Кокс.  Интелигенција је засигурно највише истраживан предиктор постигнућа (Gottfredson, 1997; Hartigan & Wigdor, 1989), а ваљани и поуздани инструменти за мерење интелигенције омогућили су предикцију постигнућа у различитим доменима. Најсер и сарадници (Neisser et al., 1996) налазе да интелигенција објашњава чак до једне трећине варијансе успешности у одређеним доменима. С друге стране, колико год податак о објашњавању трећине варијансе неке варијабле деловао импресивно, то истовремено значи да преостају две трећине варијансе за даље објашњавање, односно простор за друге когнитивне и некогнитивне варијабле (попут, на пример, одлучности) у објашњавању успешности у најразличитијим доменима.  У прилог томе, у класичној Термановој лонгитудиналној студији ментално надарене деце, нађено је да су најостваренији испитаници имали IQ за свега 5 јединица већи у односу на најмање остварене испитанике (Terman & Oden, 1947). У односу на IQ, бољим предикторима успешности у захтевним каријерама попут професорске, адвокатске или лекарске, у тој студији показали су се некогнитивни квалитети попут истрајности, самопоуздања и менталне интеграције оријентисане ка циљевима. Терман и Оуден, који су били блиски сарадници претходно поменутог Кокса, ставили су јак акценат на потребу за даљим преиспитивањем питања зашто интелигенција сама по себи није нужан и довољан услов постигнућа: „Зашто је то тако, које oколности утичу на остварење људског талента, питања су таквог трансценденталног значаја да би их требало истражити помоћу сваког метода који нуди макар и најмање умањење нашег тренутног незнања” (Terman & Oden, 1947, стр. 352).  Током истраживања биографија генијалних људи попут Дарвина (Darwin), Ајнштајна (Einstein) и других, Хау (Howe, 1999) доводи у питање ретко преиспитивану претпоставку да је успешност директна последица изузетних менталних способности, закључујучи да подједнаку улогу играју карактеристике личности као што су истрајност и темперамент (надовезујући се тако на класичан Голтонов рад).  Даквортова и сарадници (Duckworth et al., 2007) наводе да је психологија као наука, уопштено гледајући, занемарила препоруке ранијих истраживача (на пример, Cattell & Butcher, 1968; Wechsler, 1940) који су упозоравали да је искључиви фокус на проучавању улоге само когнитивних или само некогнитивних индивидуалних разлика у предикцији постигнућа нужно непотпун приступ.  Што се перспективе индивидуалних разлика тиче, модели личности као што су Модел великих пет (енг. Big Five Model – BFM; Goldberg, 1990; John & Srivastava, 1999) или Петофакторски модел личности (енг. Five Factor Model – FFM; McCrae & Costa, 1987) послужили су као теоријски оквир за велики број савремених истраживања о предикторима успешности. Посебно се у овом смислу издваја димензија *савесности* из Модела великих пет, која се показала бољим предиктором успешности у односу на друге димензије из истог модела. Метааналитички резултати показују да се коефицијенти корелације између савесности из Модела великих пет и успешности на послу крећу се од *r* = .09 до *r* = .13, у зависности од врсте занимања (Barrick & Mount, 1991; Tett, Jackson & Rothstein, 1991).  На основу свега наведеног, може се рећи да је значај одлучности за успешност у различитим доменима позната истраживачима много пре „скорашње ренесансе” овог конструкта, како примећују Дјуген и сарадници (Dugan et al., 2019). Даквортова и сарадници (Duckworth et al., 2007) у одлучности виде особину која би за успешност могла бити подједнако важна као и интелигенција, и као особину која издваја појединце који своје менталне ресурсе успевају да употребе до крајњих граница, како је то својевремено срочио Вилијам Џејмс (James, 1907). | | | | | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | | | | | |
| Кандидат Милош Стојадиновић у пријави теме докторске дисертације наводи релевантну домаћу и страну литературу из области којој припада дисертација. Предмет истраживања је прецизно дефинисан, а коришћена литература је по садржају сасвим у складу са темом дисертације и описаним истраживачким проблемом. Теоријски део нацрта докторске дисертације заснован је на прегледу литературе која се односи на историјски развој успостављања концепта и истраживања одлучности, као и на савремени приступ истраживању овог конструкта. Посебно треба истаћи савремену методолошку литературу на коју се кандидат позива приликом поставке емпријског истраживања. | | | | | | | | | | | | | |
| 3. | Циљеви научног истраживања *(до 500 речи)* | | | | | | | | | | | | |
| Студија 1 има за циљ адаптацију и утврђивање психометријских карактеристика српске верзије оригиналне Скале одлучности. У наставку су описани специфични циљеви студије 1:  (1.1) Превести и адаптирати оригиналну Скалу одлучности на српски језик.  (1.1а) Проверити факторску структуру адаптиране Скале одлучности путем конфирматорне факторске анализе.  (1.1b) Тестирати мерну инваријатност адаптиране верзије Скале одлучности и оригиналне верзије Скале.  (1.2) Испитати конвергентну валидност конструкта одлучности.  (1.2а) Испитати повезаност одлучности (и њених фацета – истрајности труда и конзистенције интересовања) и савесности из HEXACO модела, као и њених фацета – организованости, вредноће, перфекционизма и мудрости.  (1.2b) Испитати повезаност одлучности (и њених фацета – истрајности труда и конзистенције интересовања) и истрајности из Клонинџеровог психобиолошког модела, као и њених фацета – страствености у вези с трудом, марљивости, амбициозности и перфекционизма.  (1.3) Испитати дискриминативну валидност конструкта одлучности.  (1.3а) Испитати повезаност одлучности (и њених фацета – истрајности труда и конзистенције интересовања) и избегавање казне из Клонинџеровог психобиолошког модела, као и њених фацета – бриге и песимизма, страха од неизвесности, стидљивости и заморљивости.  (1.3b) Испитати повезаност одлучности (и њених фацета – истрајности труда и конзистенције интересовања) и зависности од награде из Клонинџеровог психобиолошког модела, као и њених фацета – сентименталности, отворености за комуникацију, афективне везаности и зависности.  (1.3c) Испитати повезаност одлучности (и њених фацета – истрајности труда и конзистенције интересовања) и стратегија самохендикепирања – самохендикепирање спољашњим узроцима у ситуацијама постигнућа и самохендикепирње унутрашњим узроцима у ситуацијама постигнућа.  Основни циљ Студије 2 јесте провера номолошке мреже одлучности путем испитивања могућности предикције (димензија) одлучности на основу (1) перфекционизма; (2) мотива постигнућа; (3) метакогнитивних уверења.  Основни циљ студије 3 јесте испитати медијационо-модерационе односе одлучности, метакогнитивних уверења и академског постигнућа. Специфични циљеви студије 3 јесу:  (3.1) Испитати да ли постоји медијаторски ефекат метакогнитивних уверења у односу одлучности и академског постигнућа.  (3.2) Испитати да ли постоји модераторски ефекат метакогнитивних уверења у односу одлучности и академског постигнућа.  (3.3) Испитати да ли социодемографске варијабле (пол, узраст, година студија и социоекономски статус) остварују модераторске ефекте у односу одлучности и академског постигнућа. | | | | | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | | | | | |
| Хипотезе у оквиру Студије 1 су:  (H1.1) Очекује се да српска адаптација оригиналне Скале одлучности постиже (барем) конфигуралну мерну инваријатност, односно инваријатност форме као што се показало у неким ранијим истраживањима на узорцима у Америци и Кини (Rice, Probst, & López Bohle, 2020; Stone & Schmidt, 2022).  (H1.2) Очекује се да постоји статистички значајна повезаност одлучности (и њених фацета – истрајности труда и конзистенције интересовања) и савесности из HEXACO модела, као и њених фацета – организованости, вредноће, перфекционизма и мудрости. Када је повезаност одлучности и димензија личности из HEXACO модела у питању, наилазимо само на један рад који не пружа савим јасне емпиријске податке о повезаности одлучности и димензија из HEXACO модела (Latuapo, 2021).  (H1.3) Очекује се да постоји статистички значајна повезаност одлучности (и њених фацета – истрајности труда и конзистенције интересовања) и истрајности из Клонинџеровог психобиолошког модела, као и њених фацета – страствености у вези с трудом, марљивости, амбициозности и перфекционизма. Постоје налази који указују на повезаност фацета одлучности – истрајности труда (*r* = .475) и конзистенције интересовања (*r* = .287) са истрајношћу из Клонинџеровог модела (Constantin, Holman, & Hojbotă, 2011).  (H1.4) Очекује се да постоји статистички значајна негативна повезаност одлучности (и њених фацета – истрајности труда и конзистенције интересовања) и избегавања казне из Клонинџеровог психобиолошког модела, као и њених фацета – бриге и песимизма, страха од неизвесности, стидљивости и заморљивости. Ове две димензије нису довођене у директну везу. Међутим, однос одлучности и неуротицизма је детаљније испитиван и њихова повезаност је углавном умерена и негативног смера (на пример, Duckworth & Quinn, 2009; Isenberg et al., 2020; Moen & Olsen, 2020). С друге стране, неурофизиолошки налази указују на повезаност избегавања казне и неуротицизма – са обе димензије је у везу доведена активација у десном инсуларном кортексу (Paulus et al., 2003).  (H1.5) Очекује се да постоји статистички значајна негативна повезаност одлучности (и њених фацета – истрајности труда и конзистенције интересовања) и зависности од награде из Клонинџеровог психобиолошког модела, као и њених фацета – сентименталности, отворености за комуникацију, афективне везаности и зависности. Од самог почетка, истраживачи конструкта одлучности указивали су на „имуност” ове димензије на изостанак позитивне повратне информације и/или благовремене награде (Duckworth et al., 2007), на шта се управо односи димензија зависности од награде из Клонинџервог модела (Cloninger, Svrakic, & Przybeck, 1993).  (H1.6) Очекује се да постоји статистички значајна негативна повезаност одлучности (и њених фацета – истрајности труда и конзистенције интересовања) и стратегија самохендикепирања (односно, самохендикепирaња спољашњим узроцима у ситуацијама постигнућа и самохендикепирaња унутрашњим узроцима у ситуацијама постигнућа). Ова два конструкта до сада нису довођена у везу, али, узевши у обзир аргументацију понуђену за хипотезе H1.4 и H1.5, постављена хипотеза се чини смисленом.  Основна хипотеза Студије 2 (H2.0) јесте да су перфекционизам, мотив постигнућа и метакогнитивна уверења статистички значајни предиктори одлучности. Досадашњи налази указују на слабу до умерену позитивну везу између одлучности и перфекционизма (Liu et al., 2021; Zhang, Liu, & Wang, 2021). Испитивање односа одлучности и метакогниције оправдавају налази како емпиријских, тако и неурофизиолошких налаза (Arslan, Akin, & Çitemel, 2013; Credé, Tynan, & Harms, 2017; Fleur, Bredeweg, & van den Bos, 2021), док је однос одлучности и мотива постигнућа до сада разматран само на теоријском нивоу.  Хипотезе у оквиру Студије 3 су:  (H3.1) Очекује се да постоји медијаторски ефекат метакогнитивних уверења у односу одлучности и академског постигнућа. Истраживања (додуше, ретка) су показала да постоји позитивна повезаност одлучности и метакогниције (Arslan, Akin, & Çitemel, 2013). Међутим, медијационо-модерациони односи одлучности, метакогниције и академског постигнућа до сада нису испитивани, упркос наглашавању те истраживачке потребе (Credé, Tynan, & Harms, 2017). С друге стране, све је више емпиријских налаза који указују на веома значајну улогу метакогниције у академском постигнућу (на пример, Narang & Saini, 2017; Ohtani & Hisasaka, 2018)  (H3.2) Очекује се да постоји модераторски ефекат метакогнитивних уверења у односу одлучности и академског постигнућа. Што се ове хипотезе тиче, за њу важи иста аргументација као код H3.1.  (H3.3) Очекује се да социодемографске варијабле (пол, узраст, година студија и социоекономски статус) остварују модераторске ефекте у односу одлучности и академског постигнућа. | | | | | | | | | | | | | |
| 5. | Примењене научне методе *(до 300 речи)* | | | | | | | | | | | | |
| У оквиру предложене докторске дисертације биће спроведена сложена емпиријска корелациона студија, која подразумева примену одговарајућих процедура и техника неопходних за превод и адаптацију психолошког мерног инструмента (Grit-O Scale) за српску популацију и проверу психометријских карактеристика адаптираног психолошког мерног инструмента, посебно за испитивање конвергентне и дивергентне валидности конструкта одлучности. За обраду података биће коришћене следеће статистичке технике: (вишегрупна) конфирматорна факторска анализа (за проверу факторске структуре адаптиране скале и тестирање мерне инваријатности), корелациона анализа, мултипла регресиона анализа и моделовање структуралним једначинама. | | | | | | | | | | | | | |
| Предложена тема се прихвата неизмењена | | | | **ДА** | | | | | **НЕ** | | | | |
| Коначан наслов теме докторске дисертације | | | | Провера валидности дводимензионалног модела одлучности Даквортове у Србији | | | | | | | | | |
| **ЗАКЉУЧАК** *(до 100 речи)* | | | | | | | | | | | | | |
| На основу података о испуњеним обавезама предвиђеним студијским програмом и приложених радова, закључује се да је кандидат Стојадиновић Милош испунио услове за пријаву теме докторске дисертације. Предложена докторска дисертација кандидата Милоша Стојадиновића предвиђа оригинално истраживање конструкта одлучности који је присутан у психологији готово од самог њеног зачетка као научне дисциплине, али је дуго био занемариван. У савременој иностраној литератури се у последњих 15-так година поново актуелизује изучавање овог конструкта, посебно као фактора успешности у различитим доменима. У домаћој литератури конструкту одлучности се још увек не посвећује пуно пажње. У том смислу, предложено истраживање има научни значај који се огледа у бар два аспекта. Један је валидација самог конструкта и обезбеђивање одговарајућег психолошког инструмента за мерење одлучности на српској популацији, а други аспект значаја овог истраживања јесте осветљавање односа одлучности као индивидуалне карактеристике и академске успешности, и то у контексту још неких варијабли (међу којима се посебно истичу метакогнитивна уверења), које у том односу могу имати медијациони или модераторски ефекат. Истраживање је планирано у складу са принципима методологије научних истраживања, а засновано је на теоријским знањима и емпиријским подацима доступним у релевантној литератури коју је кандидат консултовао у фази припреме плана истраживања.  На осову свега изнетог, комисија предлаже Наставно-научном већу Филозофског факултета и Научно-стручном већу за друштвено-хуманистичке науке Универзитета у Нишу доношење одлуке о научној заснованости теме докторске дисертације кандидата Милоша Стојадиновића. | | | | | | | | | | | | | |
| **ПОДАЦИ О КОМИСИЈИ** | | | | | | | | | | | | | |
| Број одлуке НСВ о именовању Комисије | | | | | **8/18-01-006/22-019** | | | | | | | | |
| Датум именовања Комисије | | | | | **23.09.2022.** | | | | | | | | |
| **Р. бр.** | | **Име и презиме, звање** | | | | | | | | | **Потпис** | | |
| 1. | | др Гордана Ђигић, ванредни професор | | | | | | | председник | |  | | |
| Психолошке науке | | | | Филозофски факултет Универзитета у Нишу | | | | |
| (Научна област) | | | | (Установа у којој је запослен) | | | | |
| 2. | | др Кристина Ранђеловић, ванредни професор | | | | | | | ментор, члан | |  | | |
| Психолошке науке | | | | Филозофски факултет Универзитета у Нишу | | | | |
| (Научна област) | | | | (Установа у којој је запослен) | | | | |
| 3. | | др Петар Чоловић, ванредни професор | | | | | | | члан | |  | | |
| Психолошке науке | | | | Филозофски факултет Универзитета у Новом Саду | | | | |
| (Научна област) | | | | (Установа у којој је запослен) | | | | |
| 4. | |  | | | | | | | члан | |  | | |
|  | | | |  | | | | |
| (Научна област) | | | | (Установа у којој је запослен) | | | | |
| 5. | |  | | | | | | | члан | |  | | |
|  | | | |  | | | | |
| (Научна област) | | | | (Установа у којој је запослен) | | | | |
| Датум и место:  28.09.2022. године, Ниш | | | | | | | | | | | | | |